Document ID: /roh_data/filtered/fineweb-2-filterrobots_roh.jsonl.gz/47600

Tibas tutgavan ina giada tar pasters e persunal d’alp. Ellas ademplivan differentas funcziuns: trametter signals dad alp tar alp u giuaden en la val, clamar la muntanera, scungirar pussanzas nauschas u rugar per benedicziun. Dasperas devi era concurrenzas en sunar il meglier la tiba. Schizunt cumponists da musica classica èn sa laschads fascinar dal tun ed han integrà motivs da tiba en lur ovras. La tibas grischunas sa distinguan da quellas pli enconuschentas svizras essend stendidas gulivamain e pli curtas. Ellas pon esser da lain u da metal. En bleras poesias rumantschas appartegn la tiba tar la scenaria alpestra idillica. L’emissiun porscha insaquants insatgs da tibas ad ina e pliras vuschs ord la Svizra tudestga e romanda.
Infurmaziun
Per motivs da dretg na pon ins betg tadlar qua la contribuziun giavischada. Vus pudais dentant empustar quella tar rtr sur il formular da contact ubain dumandar scleriment directamain da l’archivar sut 081 255 75 75.
Redacziun: Alfons Maissen
.
Radioscola 27-10-1975
Numer d’archiv: 2166